姜性

姜性（），號幼蒙，湖廣岳州府巴陵縣（今湖南岳阳市区）人，明朝政治人物。

 生平 
萬曆十年（1282年）壬午科湖廣鄉試舉人。萬曆二十年（1592年），登壬辰科第三甲第一百六十九名進士，吏部觀政，二十五年授鉅野知縣，三十三年升户部主事，三十四年丁憂。三十八年考选刑科給事中，管太倉銀庫，四十一年巡青，四十二年差艮庫，四十三年福建主考，四十五年册封趙藩。四十六年仕至太僕寺少卿，患病去職。四十七年卒于家，年六十一。《姜性傳》：姜性，字幼蒙，廷頤長子。穆宗元年甫九齡，當得蔭，推以與弟。年十二，著下帷賦。萬曆壬午舉于鄉。讀書君山十年，效丘仲孚法，以夜半鐘爲度。壬辰成進士，爲鉅野令，設保赤倉十二，建義塾七。遷户部主事，考司刑垣。是時天子尚寬大，漸不振，吏民因緣爲奸。性奏舉不法無虚日，有云：“皇上深宫靜攝，内臣取旨如寄，外廷則望若晨星。于是存詐傳，有改削，有阻留，有邀取，有隱匿，種種奸弊。”疏入，留中，然彈剌風生，舉朝偉之。是時諸大臣若孫、許、王、趙、詹、吳等輩，皆求去，不候命下，遷次出城。性引《雨無正》之義以相劾。又言：“孝定皇太后山陵禮畢，九列大寮三千餘員，送靈止七人，而居守遂至空署。又選人候憑不下數千，以吏科缺一掌印，久困長安。臺省乏人，候考鱗集，以及内外候補諸臣，目希俞旨，百催不下。”語皆沉痛。又湖南無水次，民以歲漕兑運赴武昌、蘄州爲艱，且多漂溺。性請置青泥灣水次，爲湖南省民力，民甚便之。其時朝廷疏闊，而性動持大體。居諫垣兩歲，前後疏凡百八土，皆切當時之要。丁巳，册封趙藩，歸里。己未，卒于家，年六十一。子一。性骨鯁易直，而冰蘖自持，介然不滓。少居世閥，清苦如寒士，出入禁闥，亦無貴倨色。家居歲餘，門巷寂然，閭里至今稱之。”

 家族 
曾祖姜永隽，贈副都御史；祖父姜鎰，贈副都御史；父姜廷頤，南京兵部右侍郎。

参考文献

Category:姜姓
Category:明朝太僕寺少卿
Category:巴陵人
Category:明朝鉅野縣知縣
Category:明朝户部主事
Category:明朝刑科給事中
Category:明朝鄉試正考官